**LĒMUMS**

LIEPĀJĀ

|  |  |
| --- | --- |
| 2021.gada 20.maijā |  Nr.194/6(prot. Nr.6, 5.§) |

Par galvojumu SIA “LIEPĀJAS

TRAMVAJS”

Pamatojoties uz likuma “Par pašvaldībām” 15.panta pirmās daļas 1., 2. un 19.punktu, likuma “Par pašvaldību budžetiem” 26.pantu, likuma “Par valsts budžetu 2021.gadam” 12.panta piekto daļu, Ministru kabineta 2019.gada 10.decembra noteikumiem Nr.590 “Noteikumi par pašvaldību aizņēmumiem un galvojumiem”, Liepājas pilsētas domes 2016.gada 13.oktobra lēmumu Nr.352 “Par projektu “Tramvaja līnijas un piegulošās teritorijas kompleksa rekonstrukcija””, Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” Rīcību 2.1.7.(2) “Veicināt videi draudzīga transporta izmantošanu pilsētā, prioritāri sabiedriskā transporta jomā un pašvaldības institūcijās”, pielikuma Nr.2.2. “Investīciju plāns 2015.-2020.gadam” projektu unikālais Nr.Pr\_146 “Tramvaja līnijas un piegulošās teritorijas kompleksa rekonstrukcija”, 2017.gada 30.marta Līgumu par Eiropas Savienības fonda projekta īstenošanu Nr.4.5.1.1/16/I/001, kas noslēgts starp Centrālo finanšu un līgumu aģentūru un sabiedrību ar ierobežotu atbildību “LIEPĀJAS TRAMVAJS”, 2016.gada 14.oktobra Sadarbības līgumu, kas noslēgts starp Liepājas pilsētas pašvaldību un sabiedrību ar ierobežotu atbildību “LIEPĀJAS TRAMVAJS”, 2007.gada 23.oktobra Eiropas parlamenta un Padomes regulu Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70, sabiedrības ar ierobežotu atbildību “LIEPĀJAS TRAMVAJS” 2021.gada 7.maija vēstuli Nr.1-13/14 “Par galvojuma sniegšanu” un izskatot Liepājas pilsētas domes pastāvīgās Finanšu komitejas 2021.gada 13.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Sniegt galvojumu sabiedrības ar ierobežotu atbildību “LIEPĀJAS TRAMVAJS” (reģistrācijas Nr.42103005911; pašvaldības kapitāla daļas 100% apmērā) aizņēmumam Valsts kasē līdz 1 378 741 EUR (viens miljons trīs simti septiņdesmit astoņi tūkstoši septiņi simti četrdesmit viens *euro*) apmēram uz 10 (desmit) gadiem ar 3 (trīs) gadu atlikto pamatsummas maksājumu par Valsts kases noteikto 6 mēnešu mainīgo procentu likmi Kohēzijas fonda projekta “Tramvaja līnijas un piegulošās teritorijas kompleksa rekonstrukcija” īstenošanai.

2. Pašvaldības galvojuma saistību izpilde tiek nodrošināta ar Liepājas pilsētas pašvaldības budžetu.

3. Uzdot sabiedrībai ar ierobežotu atbildību “LIEPĀJAS TRAMVAJS” kopā ar Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

4. Liepājas pilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Finanšu pārvaldei, SIA “LIEPĀJAS TRAMVAJS” |